Pranab Mukherjee

Pranab Kumar Mukherjee (11 Disember 1935 - 31 Ogos 2020) ialah bekas ahli politik India yang berkhidmat sebagai Presiden India ke-13 dari 2012 hingga 2017. Mukherjee juga merupakan bekas Menteri Kewangan India. 

Mukherjee adalah pemimpin kanan Parti Kongres Kebangsaan India sehingga beliau meletak jawatan sebelum pilihan raya Presiden India 2012 pada 22 Julai 2012. Beliau mengambil jawatan sebagai Presiden India ke-13 pada 25 Julai 2012.

Pranab Mukherjee terlibat dalam politik Kongres Kebangsaan India pada 1969 di bawah Perdana Menteri India Indira Gandhi. Beliau pernah menjadi menteri dalam kabinet Indira Gandhi (1973) dan Menteri Kewangan India (1982-1984). Mukherjee adalah Ketua Dewan Sabha Rajya (1980-1985).

Mukherjee itu diketepikan dari Kongres semasa era Rajiv Gandhi kerana tidak sealiran dengan Rajiv Ghandhi. Kemudian beliau membentuk parti politik baru, Kongres Rashtriya Samajwadi tetapi bergabung dengan Kongres (1989) selepas berkompromi dengan Perdana Menteri Rajiv Gandhi. Seterusnya Perdana Menteri Narasimha Rao memilih beliau sebagai Timbalan Pengerusi Suruhanjaya Perancangan dan sebagai Menteri Luar India (1995-1996) dalam Kabinet Rao . Mukherjee muncul sebagai arkitek politik Sonia Gandhi pada 1990-an. Beliau menjadi negarawan sulung daripada parti Kongres. Mukherjee adalah Ketua Dewan Lok Sabha 2004-2012. Beliau berkhidmat sebagai Menteri Pertahanan (2004-2006) ; Menteri Hal Ehwal Luar (2006-2009); Menteri Kewangan 2009-2012 dalam kerajaan Perdana Menteri Manmohan Singh .

Mukherjee menerima penghargaan seperti Menteri Kewangan terbaik Dunia (1984) dan Menteri Kewangan Asia (2010) oleh akhbar 'Emerging Markets' untuk Bank Dunia dan IMF. Pada Disember 2010, majalah Banker mengiktiraf beliau sebagai "Menteri Kewangan Tahun 2010". Kerajaan India juga memberi penghormatan kepada beliau bersama tokoh Padma Vibhushan pada tahun 2008.

Pada tahun 2017, Mukherjee memutuskan untuk tidak bertanding untuk pemilihan semula dan bersara daripada politik selepas meninggalkan kepresidenan kerana "komplikasi kesihatan yang berkaitan dengan usia tua". Tempoh jawatannya tamat pada 25 Julai 2017.

Presiden India
Pranab menggantikan presiden wanita pertama, Pratibha Patil, yang tempoh penggal lima tahunnya berakhir pada 25 Julai 2012.

Dalam undian yang dijalankan, beliau menewaskan P.A.Sagma, bekas Speaker Dewan Rakyat (Lok Sabha).Terdapat 748 anggota Parlimen dalam Dewan Rakyat. 527 mengundi Pranab manakala Sagma, 64, mendapat 206 undi. Sebanyak 15 undi rosak.

Pada bulan Januari 2017, Mukherjee menyatakan bahawa beliau tidak akan bertanding untuk pilihan raya Presiden 2017. Alasannya untuk mengatakan ini ialah umurnya dan kesihatan yang tidak baik.

Kematian
Belliau meninggal dunia pada 31 Ogos 2020 akibat dari komplikasi selepas pembedahan otak serta COVID-19.

Rujukan

Pautan luar 

Laman web rasmi Presiden India
Profil Parlimen di India.gov.in

|-

|-

|-

|-

|-

|-

Kelahiran 1935
Kematian 2020
Ahli politik India
Presiden India